[{"text_idx": "#000000", "text": "Igapa\u0308evased rahaasjadDigiEluaseHeategevusJa\u0308tkusuutlikkusKu\u0308berturvalisusNo\u0303uandedReisimineSa\u0308a\u0308stmineInvesteerimineEttevo\u0303tete analu\u0308u\u0308sidKindlustusAutokindlustusElukindlustusKodukindlustusReisikindlustusPensionII sammasIII sammasPIKEttevo\u0303tlusAlustav ettevo\u0303tjaKogemusloodKarja\u0308a\u0308r"}, {"text_idx": "#000001", "text": "Tallinna eluaseme taskukohasus on sel aastal mo\u0303nevo\u0303rra halvenenud"}, {"text_idx": "#000002", "text": "Swedbanki arvestuste ja\u0308rgi on Tallinna eluaseme taskukohasus selle aasta u\u0308heksa kuu jooksul vo\u0303rreldes eelmise aasta sama ajaga veidi langenud, kuna Tallinna korterite hinnakasv oli pealinlaste netopalga kasvust kiirem. Tallinna korterite keskmise ruutmeetrihinna aastakasv kiirenes kolmandas kvartalis 7.9%-ni, pealinlaste netopalk oli aga 4.4% ko\u0303rgem kui aasta varem. Selle aasta esimese kolme kvartaliga on Tallinna korteri keskmine ruutmeetri hind to\u0303usnud 6% vo\u0303rreldes 2018. aasta sama ajaga. Pealinlaste netopalga kasv on olnud aga aeglasem \u2013 esimese kolme kvartaliga to\u0303usis netopalk keskmiselt 4% aastases vo\u0303rdluses, mis on mullu sama ajaga vo\u0303rreldes 2,5 korda aeglasem. Eelmisel aastal toetas netopalga 10-protsendist kasvu oluliselt tulumaksureform, mis parandas suuresti ka eluaseme taskukohasust. Tallinna korterite keskmise ruutmeetri hinna ja netopalga suhe pu\u0308sib kuuendat aastat vo\u0303rdlemisi stabiilsena \u2013 u\u0308he ruutmeetri eest tuli kolmandas kvartalis maksta 1,6-kordne netopalk. Esialgsed andmed oktoobri ja novembri kohta na\u0308itavad, et korterite hinnakasv on kiirenenud, misto\u0303ttu taskukohasus peaks meie hinnangul neljandas kvartalis veidi langema."}, {"text_idx": "#000003", "text": "Kolmandas kvartalis aktiivsus Tallinna elukondlikul kinnisvaraturul taastus"}, {"text_idx": "#000004", "text": "Majapidamiste kindlustunne eluaseme ostmiseks vo\u0303i ehitamiseks on teist kvartalit ja\u0308rjest paranenud. Mo\u0303nevo\u0303rra ko\u0303rgemale no\u0303udlusele viitab ka tehingute arvu to\u0303us kolmandas kvartalis. Peale aasta aega kestnud tehinguaktiivsuse langust to\u0303usis kolmandas kvartalis tehingute arv Tallinna korteriturul 12% vo\u0303rreldes mullu sama ajaga. Osaliselt oli selle taga madalam vo\u0303rdlusbaas, kuna eelmise aasta teises kvartalis oli korteritehingute arv 8% languses. Selle aasta u\u0308heksa kuu jooksul on aga tehingute arv Tallinna korteriturul pu\u0308sinud ligikaudu samal tasemel kui mullu samal ajal. No\u0303udlust toetavad ja\u0308tkuvalt madalad intressima\u0308a\u0308rad, majapidamiste tugev finantsseis ning paranenud kindlustunne osta la\u0308hiajal eluase."}, {"text_idx": "#000005", "text": "Selle aasta kolme kvartali jooksul valmis Tallinnas 20% rohkem kortereid kui eelmise aasta samal ajal. Ehituslubade arv on peale poolteist aastat kestnud langust taas to\u0303usule po\u0308o\u0308rdunud, mis peaks tulevikus pakkumise kasvu toetama. Selle aasta kolme kvartali jooksul on korterite ehituslube va\u0308ljastatud eelmise aasta sama ajaga vo\u0303rreldes 30% rohkem. Seega mo\u0303nevo\u0303rra ko\u0303rgem pakkumine kompenseerib no\u0303udluse kasvu."}, {"text_idx": "#000006", "text": "Balti riikide pealinnadest paranes korterite taskukohasus vaid Vilniuses"}, {"text_idx": "#000007", "text": "Swedbanki indeksi ja\u0308rgi paranes korterite taskukohasus selle aasta u\u0308heksa kuu jooksul eelmise aasta sama ajaga vo\u0303rreldes vaid Vilniuses, kus netopalga kasv (14,5%) oli kolm korda kiirem korterite hinnakasvust (5%). Korterite hinnakasv on selle aasta u\u0308heksa kuu jooksul olnud ko\u0303ige kiirem Riias, kus eelmise aasta sama ajaga vo\u0303rreldes to\u0303usid korterite hinnad 10%, netopalga kasv oli samal ajal 7%. Pealinnade vo\u0303rdluses oli kolmandas kvartalis eluase ja\u0308tkuvalt ko\u0303ige taskukohasem Riias, kus suure osakaalu tehingutes moodustavad No\u0303ukogude-aegsed korterelamud ning uute korterite osakaal tehingutes on tagasihoidlik."}, {"text_idx": "#000008", "text": "*Swedbanki Balti eluaseme taskukohasuse indeksi aluseks on leibkond, kelle sissetulek on vo\u0303rdne 1,5-kordse keskmise netopalgaga ja kes soovib osta 55 m2-suurust korterit. Taskukohasuse all on peetud silmas olukorda, kus kinnisvara ostuks vo\u0303etud 30 aasta pikkuse ja 15% suuruse omafinantseeringuga kodulaenu maksed moodustavad 30% leibkonna netopalgast."}, {"text_idx": "#000009", "text": "Swedbanki 2019. aasta kolmanda kvartali Balti eluaseme taskukohasuse indeks"}, {"text_idx": "#000010", "text": "Keskmine palk to\u0303usis aastaga 8 protsendi vo\u0303rra. Palgad to\u0303usid u\u0308le ku\u0308mne protsendi avalikus halduses, to\u0308o\u0308tlevas ..."}, {"text_idx": "#000011", "text": "Tallinna korterite taskukohasus on oluliselt halvenenud"}, {"text_idx": "#000012", "text": "Korterite taskukohasus ja\u0308tkas teises kvartalis langust ja oli viimati nii madalal tasemel 2009. aasta alguses."}, {"text_idx": "#000014", "text": "U\u0308heks uueks va\u0308ljakutseks vo\u0303ib olla ka isiklike rahaliste vahendite haldamine."}, {"text_idx": "#000015", "text": "Oled Swedbanki blogi lehel, kus pakume lugejaile huvitavat infot ja kasulikke no\u0303uandeid, et saaksite teha kaalutud valikuid oma rahaasjade korraldamisel. Ootame va\u0308ga teie ku\u0308simusi, ettepanekuid ja arvamusi, millistel teemadel siit blogist lugeda sooviksite: blog@swedbank.ee."}]